Ego Petrus, comes Altissiod. et Tornodor., notum facio universis ad quorum notitiam præsentes litteræ pervenerint, quod quando veni noviter in comitatu Nivernensi, et emi Mailliacum de domina mea Maria, tunc comitissa Tornodorensi, quæ Mailliacum tenebat pro dotalitio, quæsivi ab hominibus meis de cujus feodo Mailliacum esset, et ad suggestionem eorum, tunc Mailliacum cepi de Maria, comitissa tunc Campaniæ; postmodum de comite Henrico, postmodum de comite Theobaldo, postremo, vero, de domina mea, Blancha, nunc comitissa Campaniæ, Hugone, nunc episcopo Autissiodorensi, non reclamante, litteris præsentibus testificantibus. Actum, anno Domini Mº CCº VIIº.